Diari Oficial de la Generalitat Valenciana


Sumari del DOGV 9190, del 07-10-2021 (2021/9896)

RESOLUCIÓ de 23 de setembre de 2021, de la Direcció General de Treball, Benestar Social i Seguretat Laboral, de la Conselleria d'Economia Sostenible, Sectors Productius, Comerç i Treball, de modificació de la Resolució de 24 de juliol de 2020, relativa a la designació d'àrbitres en matèria electoral sindical.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/9896


Data del document
:   23-09-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

RESOLUCIÓ de 23 de setembre de 2021, de la Direcció General de Treball, Benestar Social i Seguretat Laboral, de la Conselleria d'Economia Sostenible, Sectors Productius, Comerç i Treball, de modificació de la Resolució de 24 de juliol de 2020, relativa a la designació d'àrbitres en matèria electoral sindical. [2021/9896]  
Per la Resolució de data 6 de maig de 2015, de la Direcció General de Treball (DOGV 20 de maig), es va acordar publicar l'acord de designació d'àrbitres en matèria electoral, signat per les organitzacions sindicals més representatives de la Comunitat Valenciana, per al període 2015-2020.  
El dia 7 de febrer de 2020 es va iniciar el procediment per a la renovació del mandat d'aquests àrbitres, ja que aquest expirava el dia 14 d'abril de 2020, i es van requerir, d'acord amb el que es disposa en l'article 31 del Reglament d'eleccions a òrgans de representació dels treballadors en l'empresa (RD 1844/1994 de 9 de setembre) i en l'article 26 del Reglament d'eleccions a òrgans de representació al servei de l'Administració General de l'Estat (RD 1846/1994 de 9 de setembre), les organitzacions sindicals més representatives en la Comunitat Valenciana (Confederació Sindical de Comissions Obreres del País Valencià), perquè presentaren una proposta d'acord unànime relatiu a la renovació dels àrbitres, o sobre la designació de nous àrbitres per a cadascuna de les tres províncies de la Comunitat Valenciana per al període 2020-2025, la qual cosa van fer en data 1 de juliol de 2020.  
  
Comprovat l'acord de designació d'àrbitres indicat, i havent acceptat el seu mandat els àrbitres designats, la Direcció General de Treball, fent ús de les facultats que li confereix el Reial decret 4.106/1982, de 29 de desembre, de transferència de funcions i serveis a la Generalitat Valenciana, el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i l'article 5 de l'Ordre de 13 de setembre de 1994, de la denominada en aquell moment Conselleria de Treball i Assumptes Socials (DOGV 2358, 03.10.94), per la qual es van establir les oficines públiques de registre d'actes d'eleccions sindicals en l'àmbit de la Comunitat Valenciana, va dictar la Resolució de data 24 de juliol de 2020, per la qual s'ordena el depòsit de l'acord subscrit per la Confederació Sindical de Comissions Obreres del País Valencià i la Unió General de Treballadors del País Valencià, sobre designació d'àrbitres en matèria electoral sindical, i la publicitat de la llista d'àrbitres proposada.  
  
Vist l'Acord de 17 de setembre de 2021, subscrit per la Confederació Sindical de Comissions Obreres del País Valencià i la Unió General de Treballadors del País Valencià, sobre el cessament d'un àrbitre i el nomenament d'un de nou en substitució d'aquest per a la província de València, enviat a la Direcció General de Treball i Seguretat Laboral, resolc:  
  
Primer  
Modificar l'annex de la Resolució de 24 de juliol en el sentit de substituir Gustavo Adolfo Ruiz de Cenzano Macián com a àrbitre d'eleccions sindicals per a la província de València, per Salvador Martínez Sierra.  
I es fa constar que aquesta designació s'ha efectuat conformement als principis de neutralitat i professionalitat entre llicenciats en Dret, graduats socials i titulats equivalents.  
  
Segon  
Ordenar-ne el depòsit en l'Oficina pública autonòmica de registre d'actes d'eleccions sindicals.  
  
Tercer  
Disposar la publicació en el Diari Oficial de la Generalitat Valenciana.  
  
Quart  
L'àrbitre designat començarà a intervindre en els procediments arbitrals que es tramiten a conseqüència de les reclamacions i impugnacions que es presenten en matèria electoral davant l'Oficina pública de registre d'actes d'eleccions sindicals, des del dia de la publicació d'aquesta resolució, actuarà en l'àmbit de la província de València i serà competent per a conéixer les impugnacions en matèria electoral que es tramiten conforme al procediment arbitral regulat en l'article 76 del text refós de l'Estatut dels Treballadors.  
  
  
Cinqué  
Donar per extingit el mandat de l'àrbitre Gustavo Adolfo Ruiz de Cenzano Macián, designat per la Resolució de 24 de juliol de 2020, de la Direcció General de Treball.  
  
València, 23 de setembre de 2021.- La directora general de Treball, Benestar i Seguretat Laboral: Elvira Ródenas Sancho.